Meidell blev 1852 [[sekondløjtnant]], deltog i [[krigen 1864]], men tog allerede året efter sin afsked; 1870—95 var han dog [[Kaptajn (militær)|kaptajn]] i [[fodfolket]]s [[forstærkning]]. Efter sin afskedigelse virkede han en tid som [[journalist]] ved ''[[Fædrelandet (avis)|Fædrelandet]]'', kastede sig derefter over [[krigsvidenskab]]elige og historiske studier og udgav 1884 ''Fra Enevældens Dæmring i Danmark'', et skrift, der vakte opmærksomhed ved sin livlige stil og sit stærke, men vistnok i det væsentlige berettigede forsvar for rigsmarsken [[Anders Bille (rigsmarsk)|Anders Billes]] holdning 1644 og 1657. Han overtog derefter udarbejdelsen af ''Billeættens Historie fra c. 1600 til Nutiden'' og gav heri, navnlig for 17. århundredes vedkommende, en række livfulde og interessante skildringer af [[adel]]ens økonomiske tilstand. Foruden en række mindre [[afhandling]]er i forskellige [[tidsskrift]]er har han tillige skrevet ''Fra Brydningstiden'' (1884), skildringer af livet på [[Landkadetakademiet]] i årene 1847—50.
Litteratur Historie